**Miroslav Svoboda** (s. 7. maaliskuuta 1995 Vsetín, Tšekki) on tšekkiläinen jääkiekkomaalivahti, joka pelaa SM-liigajoukkue Vaasan Sportissa.

Ura
---

### Seuraura

Svoboda on HC Vsetínin kasvatti. Hän siirtyi 17-vuotiaana HC Třinecin junioreihin kaudeksi 2012–2013. Svoboda debytoi kaudella 2013–2014 miesten peleissä pelattuaan yhden ottelun verran lainalla Tšekin kolmanneksi korkeimmalla sarjatasolla 2. česká hokejová ligan HC Frýdek-Místekissä. Hän debytoi Třinecin miesten Extraliga-joukkueessa kaudella 2014–2015. Svoboda teki Extraliga-debyyttinsä runkosarjan viimeisellä kierroksella 1. maaliskuuta 2015 vieraissa HC Sparta Prahaa vastaan. Hän torjui Třinecin 6–5-tappioon päättyneessä ottelussa 18 kertaa. Svoboda pelasi kauden aikana myös kaksi minuuttia yhdessä playoff-ottelussa, mikä oikeutti hänet voittamaan kauden päätteeksi Extraliga-hopeaa. Svoboda myös puki yhteen Mestarien liigan otteluun. Hän pelasi kauden aikana miesten pelejä myös lainalla sarjatasoa alempana 1. česká hokejová ligassa AZ Havířovin ja HC Šumperkin joukkueissa, jossa Svoboda pelasi runkosarjassa yhteensä 15 ottelua. Hän pelasi Šumperkissa kauden loppuun ja sai siellä tililleen myös kaksi karsintasarjan ottelua.

Edmonton Oilers varasi Svobodan seitsemännellä kierroksella 208. pelaajana NHL:n varaustilaisuudessa 2015. Kaudeksi 2015–2016 Třinec lainasi hänet 1. ligan AZ Havířoviin, mutta marraskuussa 2015 Svoboda vaihtoi kuitenkin jälleen Šumperkiin, jossa hän torjui 21 runkosarjaottelussa kaksi nollapeliä. Třinec lainasi Svobodan 1. ligaan myös kaudeksi 2016–2017, tällä kertaa HC Dukla Jihlavaan, kun hän jäi seuran Extraliga-joukkueen maalivahtihierarkiassa neljänneksi. Svoboda jakoi Jihlavan torjuntavastuun varsin tasaisesti Jakub Škarekin kanssa. Hän torjui 1. ligan runkosarjassa 25 pelaamassaan ottelussa peräti 20 voittoa ja neljä nollapeliä. Svobodalla oli koko sarjan paras torjuntaprosentti (94,4%). Pudotuspeleissä hän torjui seitsemässä ottelussa kaksi nollapeliä. Extraligan karsinnoissa Svoboda nousi Jihlavan selkeäksi ykkösmaalivahdiksi. Joukkueen kausi päättyi sarjanousuun Extraligaan.

Kaudeksi 2017–2018 Svoboda siirtyi HC Plzeňin Extraliga-joukkueeseen. Hän nousi joukkueen selkeäksi ykkösmaalivahdiksi ja torjui liigan varsinaisella tulokaskaudellaan 47 runkosarjaottelussa 33 voittoa, mikä oli eniten koko Extraligassa. Svoboda torjui runkosarjassa viisi nollapeliä ja pudotuspeleissä kymmenessä ottelussa kaksi nollapeliä.

Svoboda ei tehnyt kahden vuoden aikana tulokassopimusta hänet varanneen Edmonton Oilersin kanssa. Huhtikuussa 2018 hän teki vapaana agenttina kaksivuotisen tulokassopimuksen Nashville Predatorsin kanssa. Seura lähetti Svobodan harjoitusleirin päätteeksi ensin AHL-joukkue Milwaukee Admiralsiin, mutta sieltä hänet lähetettiin ennen kauden 2018–2019 alkua kuitenkin edelleen ECHL-joukkue Atlanta Gladiatorsin vahvuuteen. Svoboda nostettiin suoraan Predatorsin NHL-joukkueen vahvuuteen 20. lokakuuta 2018 pelattuun vierasotteluun Edmonton Oilersia vastaan, kun Pekka Rinne loukkaantui edellisessä ottelussa. Hän toimi kakkosmaalivahtina Juuse Sarokselle, mutta ennen seuraavaa ottelua Svoboda lähettiin kuitenkin Admiralsin AHL-joukkueeseen, josta Predators nosti kokoonpanoonsa Troy Grosenickin. Marraskuussa Admirals lähetti hänet jälleen Gladiatorsiin.

Svoboda jäi syyskaudella 2018–2019 ilman peliaikaa sekä NHL:ssä että AHL:ssä. Hän pelasi Gladiatorsissa 12 ottelua, kunnes tammikuussa 2019 Predators asetti Svobodan ehdottomalle siirtolistalle. Koska mikään toinen NHL-seura ei napannut häntä vuorokauden kuluessa, Predators purki Svobodan sopimuksen. Vain noin viisi päivää myöhemmin hän siirtyi loppukauden sopimuksella SM-liigajoukkue Tapparaan. Svoboda pelasi kuusi ottelua lainalla Mestis-joukkue Lempäälän Kisan vahvuudessa, mutta hän toimi kuitenkin ainostaan yhdessä ottelussa Tapparan luukkuvahtina, eikä saanut peliaikaa. Siirtotakarajalla helmikuussa Svoboda siirtyi loppukauden sopimuksella monikansallisen Erste Bank Eishockey Ligan itävaltalaisjoukkue Dornbirner EC:hen, jonne seura hankki hänet paikkaamaan loukkaantuneen Rasmus Rinteen jättämää aukkoa.

Kaudeksi 2019–2020 Svoboda palasi kotimaahansa ja hän siirtyi HC Vítkovicen riveihin. Hän pelasi siellä kaksi kautta pelaten suurimman osan joukkueen runkosarjan otteluista, mutta kaudella 2020–2021 Svoboda kuitenkin sairastui, jolloin Daniel Dolejš nousi loppukaudella Vítkovicen ykkösmaalivahdiksi. Kauden jälkeen maaliskuussa 2021 seura vahvisti, että Svoboda ei jatka joukkueessa. Kaudeksi 2021–2022 hän palasi kaksivuotisella sopimuksella HC Plzeňiin. Kaudella 2022–2023 Svoboda pelasi suurimman osan runkosarjan otteluista, mutta loppukaudella hän jäi kuitenkin kakkosmaalivahdiksi Dominik Pavlátille.

Kaudeksi 2023–2024 Svoboda siirtyi vuoden mittaisella sopimuksella SM-liigajoukkue Vaasan Sportiin.

### Maajoukkueura

Svoboda pelasi alle 20-vuotiaiden MM-kilpailuissa vuonna 2015. Hän jakoi varsin tasaisesti Tšekin torjuntavastuun Vítek Vaněčekin kanssa ja pelasi kaksi ottelua. Svoboda valittiin Slovakiaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Yhteensä hän on pelannut 18 nuorten ja kolme poikien maaottelua.

Tšekin A-maajoukkueessa Svoboda on pelannut kaksi ottelua. Hän teki A-maajoukkuedebyyttinsä 24. elokuuta 2017 Žilinassa pelatussa harjoitusottelussa Slovakiaa vastaan. Svoboda torjui Tšekille 1–2-voiton.

Tilastot
--------


|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2012–2013 | HC Třinec | Tšekki U20 | 20 | 11 | 9 | 0 | 1215 | 46 | 2 | 2.26 | 93,1 | 4 | 4 | 0 | 247 | 8 | 1 | 1.94 | 94,1 |
| 2013–2014 | HC Třinec | Tšekki U20 | 37 | 20 | 17 | 0 | 2161 | 79 | 3 | 2.19 | 93,7 | 5 | 2 | 3 | 312 | 14 | 0 | 2.69 | 93,0 |
|  | HC Frýdek-Místek | Tšekki II | 1 | 1 | 0 | 0 | 60 | 1 | 0 | 1.00 | 100 | – | – | – | – | – | – | – | – |
| 2014–2015 | HC Třinec | Tšekki U20 | 29 | 15 | 14 | 0 | 1774 | 78 | 3 | 2.64 | 91,8 | 4 | 1 | 3 | 212 | 12 | 0 | 3.40 | 90,6 |
|  | HC Třinec | ČEL | 1 | 0 | 1 | 0 | 60 | 6 | 0 | 6.00 | 75,0 | 1 | 1 | 0 | 2 | 0 | 0 | 0.00 | 100 |
|  | AZ Havířov | Tšekki I | 6 | 3 | 3 | 0 | 340 | 18 | 0 | 3.18 | 89,9 | – | – | – | – | – | – | – | – |
|  | HC Šumperk | Tšekki I | 9 | 4 | 5 | 0 | 542 | 33 | 0 | 3.65 | 91,0 | – | – | – | – | – | – | – | – |
| 2015–2016 | AZ Havířov | Tšekki I | 8 | 2 | 6 | 0 | 398 | 30 | 0 | 4.51 | 86,7 | – | – | – | – | – | – | – | – |
|  | HC Šumperk | Tšekki I | 21 | 7 | 14 | 0 | 1179 | 60 | 2 | 3.05 | 92,4 | – | – | – | – | – | – | – | – |
| 2016–2017 | HC Dukla Jihlava | Tšekki I | 25 | 20 | 5 | 0 | 1497 | 40 | 4 | 2.10 | 92,6 | 7 | 5 | 2 | 424 | 11 | 2 | 1.56 | 94,6 |
| 2017–2018 | HC Plzeň | ČEL | 47 | 33 | 14 | 0 | 2770 | 97 | 5 | 2.10 | 92,6 | 10 | 5 | 5 | 586 | 22 | 2 | 2.25 | 91,0 |
| 2018–2019 | Atlanta Gladiators | ECHL | 14 | 5 | 6 | 0 | 803 | 42 | 0 | 3.14 | 91,0 | – | – | – | – | – | – | – | – |
|  | LeKi | Mestis | 6 | 5 | 0 | 1 | 359 | 17 | 0 | 2.83 | 90,7 | – | – | – | – | – | – | – | – |
|  | Dornbirner EC | EBEL | 6 | 3 | 3 | 0 | 322 | 17 | 0 | 3.17 | 92,0 | – | – | – | – | – | – | – | – |
| 2019–2020 | HC Vítkovice | ČEL | 43 | 20 | 21 | 0 | 2443 | 117 | 4 | 2.87 | 92,0 | – | – | – | – | – | – | – | – |
| 2020–2021 | HC Vítkovice | ČEL | 34 | 14 | 18 | 0 | 1951 | 85 | 3 | 2.61 | 91,3 | – | – | – | – | – | – | – | – |
| 2021–2022 | HC Plzeň | ČEL | 31 | 15 | 11 | 0 | 1690 | 73 | 4 | 2.59 | 91,6 | 2 | 1 | 1 | 119 | 3 | 1 | 1.51 | 94,7 |
| 2022–2023 | HC Plzeň | ČEL | 28 | 14 | 13 | 0 | 1678 | 73 | 2 | 2.61 | 92,0 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2015 | JMM | 2 | 1 | 1 | 119 | 3 | 0 | 1.51 | 94,2 |

Lähteet
-------

* Miroslav Svoboda The Internet Hockey Databasessa (englanniksi)
* Miroslav Svoboda Eurohockey-sivustolla (englanniksi)
* Miroslav Svoboda *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Miroslav Svoboda *Elite Prospects*. Everysport Media Group AB.  (englanniksi)
2. ↑  HC Sparta Praha - HC Oceláři Třinec, 01.03.2015 *Hokej.cz*.  1.3.2015. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
3. 1 2 3 4  Miroslav Svoboda Eurohockey-sivustolla (englanniksi)
4. ↑  Hedbávný, Marek: Jihlavu posílí Miroslav Svoboda. Havířov vyzkouší Dvořáčka *Hokej.cz*.  20.7.2016. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
5. ↑  Hedbávný, Marek: Svoboda míří z Jihlavy do Plzně. Co přinesla tisková konference Dukly? *Hokej.cz*.  25.4.2017. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)
6. ↑  Miroslav Svoboda The Internet Hockey Databasessa (englanniksi)
7. ↑  Predators Sign Goaltender Miroslav Svoboda *nhl.com/predators*.  26.4.2018. Nashville, Tenn.:  Nashville Predators. Viitattu 15.1.2019. (englanniksi)
8. ↑  Predators Reduce Roster by 20 Players *nhl.com/predators*.  23.9.2018. Nashville, Tenn.:  Nashville Predators. Viitattu 15.1.2019. (englanniksi)
9. ↑  Atlanta Gladiators Twitterissä *twitter.com*.  4.10.2018. Atlanta Gladiators. Viitattu 15.1.2019. (englanniksi)
10. ↑  Hellanto, Riku: Nashville laittoi Rinteen loukkaantuneiden listalle – Sarokselle aukesi oivallinen näytönpaikka *MTVuutiset.fi*.  20.10.2018. Telia Company AB. Viitattu 15.1.2019.
11. ↑  Predators Recall Goaltender Troy Grosenick *nhl.com/predators*.  22.10.2018. Nashville, Tenn.:  Nashville Predators. Viitattu 15.1.2019. (englanniksi)
12. ↑  Atlanta Gladiators Twitterissä *twitter.com*.  1.11.2018. Atlanta Gladiators. Viitattu 15.1.2019. (englanniksi)
13. ↑  Lahtinen, Miikka: Preds’ Prospects Report: December *ontheforecheck.com*.  1.1.2019. On the Forecheck. Viitattu 31.7.2023.
14. ↑  Tappara vahvisti maalivahtiosastoaan tšekkiläisellä Miroslav Svobodalla *Jatkoaika.com*.  14.1.2019. Jatkoaika r.y. Viitattu 15.1.2019.
15. ↑  Svobodan matka Tampereelle päättyi lyhyeen – siirtyy Itävaltaan suomalaisvahdin paikkaajaksi *Jatkoaika.com*.  15.2.2019. Jatkoaika r.y. Viitattu 16.2.2019.
16. ↑  Miroslav Svoboda novým brankářem Vítkovic *hc-vitkovice.cz*.  6.5.2019. HC VÍTKOVICE RIDERA A.S. Viitattu 15.1.2019. (tšekiksi)
17. ↑  Roman Šimíček: Sezona? Poučná, ale bavilo mě to! Jaké změny čekají tým Vítkovic *hc-vitkovice.cz*.  30.3.2021. HC VÍTKOVICE RIDERA A.S. Viitattu 15.1.2019. (tšekiksi)
18. ↑  Informace o změnách v kádru A týmu HC Škoda Plzeň *hcplzen.cz*.  1.7.2021. HC Plzeň 1929 a.s. Viitattu 31.7.2023. (tšekiksi)
19. ↑  Määttä, Artp: Tšekkivahti Miroslav Svoboda tilkitsee Vaasan Sportin maalia ensi kaudella *Jatkoaika.com*.  3.4.2023. Jatkoaika r.y. Viitattu 31.7.2023.
20. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  5.1.2015. IIHF.  Arkistoitu 5.1.2016. Viitattu 15.1.2019. (englanniksi)
21. ↑  Slovensko v Žiline prehralo s Českom 1:2 (hokej, príprava) *sportinak.sk*.  24.8.2017. Webinak, s.r.o.  Arkistoitu 15.1.2019. Viitattu 15.1.2019. (slovakiksi)
22. ↑  Miroslav Svoboda *Hokej.cz*. BPA sport marketing a.s. ve spolupráci s eSports.cz, s.r.o. Viitattu 15.1.2019. (tšekiksi)

Sport – SM-liiga
4 Suhonen |
7 Lerby |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
44 Kerkkänen |
49 Tiihonen |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
86 Rantanen |
88 Miketinac |
91 Wännström |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |

 |